פיגוע שלישי בשומרון בתוך שמונה ימים.

מחבל מהכפר בידיא הגיע חמוש בסכין לצומת גיתי אבישר שעל כביש 5 בשומרון וניסה לדקור חיילים.

המחבל נורה ונפצע קשה בידי החיילים, נערכו עליו פעולות החייאה ובהמשך דווח כי הוא מת מפצעיו. לא דווח על נפגעים נוספים. חלק מהכבישים באזור נחסמו לתנועה בעקבות הפיגוע.

ראש המועצה האיזורית שומרון יוסי דגן הגיע בתוך זמן קצר לזירת האירוע ממשרדי המועצה באזור התעשייה ברקן הסמוך. דגן קרא לצה"ל לצאת לפעולת תגמול בכפר המחבל בידיא, בו גם התגוררה האשה הערביה שנהרגה ביום שישי, לטענת הערבים מאבן שיידו יהודים.

"מדובר באירוע שהיה יכול להיגמר בצורה אחרת לגמרי, בזכות הערנות של החיילים ובחתירה למגע באירוע, הסתיים הארוע ללא נפגעים עם מחבל מחוסל. כך צריך להיגמר אירוע של טרור במדינה מתוקנת.



אני קיבלתי דיווח מקצינים ומחיילים במקום, אנחנו מחזקים את ידי חיילי צהל הלוואי והפוליטיקאים ילמדו להילחם בטרור מחיילי צה"ל היקרים בשטח.



אני קורא לראש הממשלה בנימין נתניהו היקר, הורה לצה"ל לצאת הלילה בפעולת תגמול צה"לית כנגד הכפר שממנו יצא המחבל אנחנו לא נסכים לקבל פה טיפטוף של טרור, אנחנו במרכז מדינת ישראל, כאן בצומת ליד אריאל, ליד ברקן רק לפני שבוע היה כאן פיגוע נורא אנחנו לא נסכים לטפטוף של טרור. ההתיישבות תתחזק ואנחנו יחד עם כל חיילי צה"ל וכל עם ישראל ננצח את הטרור", סיים דגן.

אמש דווח בקול היהודי כי המחבל מהכפר ג'מעין שביצע את פיגוע הדקירה ביום חמישי בצומת חטמ"ר שומרון הובא למקום הפיגוע לשחזור. בפיגוע נפצע בינוני חייל מילואים, ואשה תושבת אלון מורה נפצעה קל מירי החיילים לעבר המחבל שנמלט.

בתוך כך, המצוד אחר המחבל שביצע את פיגוע הירי בברקן ורצח שני יהודים עדיין נמשך ונכנס היום ליומו השמיני.